Թյուբինգենի համալսարան

Թյուբինգենի համալսարան, պաշտոնապես՝ Էբերհարդի և Կառլի համալսարան (), պետական համալսարան Գերմանիայի Բադեն-Վյուրթեմբերգ նահանգի Թյուբինհեն քաղաքում։ Բժշկության, բնական և հասարակական գիտությունների ոլորտում մեծ ճանաչում ունեցող ամենահին համալսարաններից մեկն է Գերմանիայում։ Հայտնի է ազատամիտ քրիստոնեական աստվածաբանության մեջ ունեցած մեծ ներդրումով։ Հիմնվել է 1477 թվականին Վյուրտեմբերգի կոմս Էբերհարդ Մորուքավորի նախաձեռնությամբ և նրա դաստիարակ ու խորհրդատու, գիտնական-մարդասեր Յոհան Նաուկլերի ջանքերով։

Թյուբինհենը Մարբուրգի, Գյոթինգենի, Ֆրայբուրգի և Հայդելբերգի հետ միասին մտնում է Գերմանիայի «համալսարանական քաղաքների» հնգյակի մեջ։ Շրջանավարտների մեջ շատ են հատկապես քիմիայի և բժշկության ոլորտներում Նոբելյան մրցանակակիրները։

Թյուբինգենի համալսարանական հիվանդանոց 
Յոհան Հենրիխ Ֆերդինանդ ֆոն Աութենրիթը 1905 թվականին Թյուբինհենի համալսարանին կից բացել է հոգեբուժարան։ Այն հայտնի է դարձել նրանով, որ 1806-1807 թվականներին այնտեղ է բուժվել Ֆրիդրիխ Հյոլդերլինը։

Ներկայում համալսարանական հիվանդանոցը () Գերմանիայի առաջատար բժշկական կենտրոններից մեկն է։ Բուժաշխատողների թիվը կազմում է 900 մարդ։

Ներկայումս հոգեբուժության և հոգեթերապիայի ամբիոնների բժշկական ֆակուլտետները ունեն համալսարանական հոգեբուժական կլինիկաներ։ Կառուցվել են նոր շենքեր, այժմ կան Անչափահասների հոգեբուժության ֆակուլտետի շենք, «Ուայլդերմութշտրասսե» ցերեկային ստացիոնար (), Հոգեբուժության ինստիտուտի ամբուլատոր հիվանդների կլինիկայի շենք («PIA») և Ծերերի օրական ստացիոնար, որը ևս համարվում է այս բժշկական կոմպլեքսի մասը։

Ֆակուլտետներ 

 ավետարանական աստվածաբանության,
 կաթոլիկ աստվածաբանության,
 մաթեմատիկայի և բնական գիտությունների, 
 տնտեսագիտության և սոցիալական գիտությունների,
 բժշկական,
 փիլիսոփայական,
 իրավաբանական

Հայտնի շրջանավարտներ 

 Էրիխ Ադիկե (1866-1928), գերմանացի փիլիսոփա և մանկավարժ
 Ալոիս Ալցհայմեր (1864-1915), գերմանացի հոգեբույժ և նյարդաբույժ
 Վալտեր Ամելունգ (1865-1927), հին արվեստի գերմանացի պատմաբան
 Յուլիուս Բանզեն (1830-1881), գերմանացի փիլիսոփա և գեղաբան
 Կառլ Բարթ (1886-1968), շվեյցարացի կալվինիստական աստվածաբան, այսպես կոչված դիալեկտիկական աստվածաբանության հիմնադիրներից մեկը
 Գյունտեր Բլոբել (1936), կենսաբան, բժշկության և ֆիզիոլոգիայի Նոբելյան մրցանակակիր (1999)
 Դիտրիխ Բոնհյոֆեր (1906-1945), գերմանացի լյութերական պաստոր, հականացիստական դավադրության մասնակից
 Էրնստ Բյուհներ (1850-1925), գերմանացի քիմիկոս, արդյունաբերող, գյուտարար
 Ռիհարդ Վիլհելմ (1873-1930), գերմանացի չինագետ, լայն պրոֆիլով արևելագետ, քարոզիչ
 Գուստավ Ադոլֆ Բիլֆինգեր (1840-1914), գերմանացի պատմագետ և մանկավարժ
 Վիլհելմ Հաուֆ (1802-1827), գերմանացի գրող և նովելիստ
 Գեորգ Վիլհելմ Ֆրիդրիխ Հեգել (1770-1831), գերմանացի փիլիսոփա, դասական և ռոմանտիզմի փիլիսոփայության հիմնադիրներից մեկը
 Հանս Վիլհելմ Հեյգեր (1882-1945), գերմանացի ֆիզիկոս, ալֆա-մասնիկների դետեկտորի և այլ իոնացնող ճառագայթների առաջին ստեղծողներից
 Վալտեր Հերլախ (1889-1979), գերմանացի ֆիզիկոս, Շտեռն-Գեռլախի փորձի համահեղինակներից մեկը
 Յոզեֆ Հերտներ (1732-1791), գերմանացի բուսաբան և բժիշկ
 Յոհան Ֆրիդրիխ Հմելին (1748-1804), գերմանացի բժիշկ, բուսաբան և քիմիկոս
 Լյուդվիգ ֆոն Հոլտեր (1823-1876), Վյուրթմբերգի ազգային լուսավորության նախագահ
 Յոհան Կարիոն (1499-1537 (1538?)), գերմանացի պատմաբան, մաթեմատիկոս և աստղագետ
 Յոհան Կեպլեր (1571-1630), գերմանացի մաթեմանտիկոս, աստղագետ, օպտիկ և աստղագուշակ
 Հանս Քյունգ (1928), շվեյցարացի աստվածաբան, կաթոլիկ լուսավորիչ և գրող
 Ֆիլիպ Մելանհթոն (1497-1560), գերմանացի մարդասեր, աստվածաբան և ուսուցիչ, ավետարանական բարենորոգիչ, լյութերական աստվածաբանության դասակարգող, Լյութերի գործակից
 Էդուարդ Մյորիկե (1804-1875), գերմանացի բանաստեղծ, արձակագիր, թարգմանիչ 
 Սեբաստիան Մյունսթեր (1489-1552), գերմանացի քարտեզագիր, տիեզերագիր և եբրայագետ
 Ֆրիդրիխ Թենբրուկ (1919-1994), գերմանացի սոցիոլոգ
 Մարտին Հաուգ (1827-1876), արևելագետ ավեստաբան
 Մաքս Հիրշ (1832-1905), գերմանացի տնտեսագետ
 Էրնստ ֆոն Ցելլեր (1830-1902), գերմանացի կենդանաբան և հոգեբույժ 
 Գուստավ Ֆրիդրիխ ֆոն Հեչ (1788-1864), դանիացի քանդակագործ, նկարիչ
 Յոհան Քրիստոֆ Շվաբ (1743-1821), գերմանացի գրականագետ և փիլիսոփա
 Ֆրիդրիխ Շելինգ (1775-1854), գերմանացի փիլիսոփա
 Քրիստիան Ֆրիդրիխ Շյոնբեյն (1799-1868), գերմանացի քիմիկոս
 Դավիդ Ֆրիդրիխ Շտրաուս (1808-1874), գերմանացի փիլիսոփա, պատմագետ, աստվածաբան, հրապարակախոս

Հայտնի պրոֆեսորներ 

 Գաբրիել Բիլ (մինչև 1410-1495), գերմանացի աստվածաբան և փիլիսոփա-սխոլաստիկ
 Վիկտոր ֆոն Բրունս (1812-1883), գերմանացի բժիշկ
 Յոզեֆ Հերտներ (1732-1791), բուսաբան և բժիշկ
 Լեոպոլդ Ավգուստ Վարնկյոնինգ՝ իրավաբան, պատմաբան
 Յոհան Ֆրիդրիխ Հմելին՝ բժիշկ, բուսաբան և քիմիկոս
 Մաքսիմիլան Դունկեր՝ անտիկ աշխարհի պատմագետ
 Էրնստ Յիտտինգ՝ հին հունական լեզվի և Հին Միջերկրածովյան մեռած լեզուների հետազոտող
 Ռուդոլֆ Զեյերլեն՝ աստվածաբան
 Գուբերդ ֆոն Լուշկա (1820-1875), կազմախոս
 Անտոն Օբերբեկ (1846-1900), ֆիզիկոս
 Յոզեֆ Ռացտինգեր (Հռոմի Պապ Բենեդիկտոս XVI) (1927), դոգմատիկայի և դավանաբանության պատմության ամբիոնի պրոֆեսոր (1966-1969 թթ․)
 Անտոնիո Տովար՝ բասկերի, հին իսպանական և հնդկական լեզուների հետազոտող 
 Ռոբերտ Վեյքֆիլդ (մահ․ 1537), անգլիացի լեզվաբան
 Յոհան Ֆալլատի (1809-1855), գերմանացի պատմաբան և վիճակագիր
 Վիլհելմ Լյուդվիգ Հոլանդ (1822-1891), գերմանացի բանասեր
 Ենս Վալտեր (1923), գրող, հրապարակախոս, բանասեր, գրաքննադատ
 Պավել Շանց (1841-1905), գերմանացի աստվածաբան
 Լյուդվիգ Շվաբե, բանասեր և հնագետ
 Օտտո Շինդեվոլֆ, հնէաբան
 Յոհան Շտյոֆլեր, աստղագետ և մաթեմատիկոս

Ծանոթագրություններ

Արտաքին հղումներ 

 Официальный сайт университета
 Universitätsklinikum Tübingen — Сайт больницы университета и медицинского факультета
 

Գերմանիայի համալսարաններ
Բադեն-Վյուրթեմբերգ